
           ОБЩИНА         ТУТРАКАН

7600 Тутракан, ул. “Трансмариска” № 31, тел. 0866/60621, е-mail: obshtina@tutrakan.bg
До

г-н адем адем

Председател НА 

Общински съвет - гр. Тутракан

Д О К Л А Д Н А   З А П И С К А

от

д-р Димитър Венков Стефанов

Кмет на Община Тутракан

ОТНОСНО:  Допълване на Годишната програма за управление и разпореждане с имотите общинска собственост в Община Тутракан за 2026 г., приета с Решение № 503  по Протокол № 43 от 26.02.2026г.  на Общински съвет- Тутракан и  организиране на публичен търг за отдаване под наем на обособено помещение с площ от 254 кв. м., находящо се на втори етаж в двуетажна търговска сграда в с. Белица.
УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

В общинска администрация е постъпило Заявление  с вх. рег. индекс № ОС – 10-6583/17.08.2026 г. от Венцислав Антонов, който желае да наемане помещение, находящо на втори етаж в двуетажна търговска сграда в с. Белица за складова дейност.
С Акт за частна общинска собственост № 2273/23.11.2017 год. е актуван Застроен урегулиран поземлен имот с площ от 3360 кв. м. в т. ч. двуетажна масивна търговска сграда с РЗП – 535,00 кв. м., състояща се от:
-Мазе от три помещения със ЗП от 69 кв. м.;

-Първи етаж – сладкарница, магазин за хранителни стоки и складове, със ЗП от 212 кв. м.;

-Втори етаж – магазин за нехранителни стоки със ЗП от 254 кв. м. 

Сградата е построена през 1969 г.
Гореописаното помещение не е включено в Годишната програма за управление и разпореждане за 2026 г. в част ІІІ, раздел А, т. 2.11 за имоти, които Община Тутракан има намерение да предостави под наем, чрез провеждане на публичен търг или конкурс.

Предлагам Годишна програма за управление и разпореждане с имотите общинска собственост в Община Тутракан за 2026 г., приета с Решение № 503 по Протокол № 43 от 26.02.2026 г. на Общински съвет – гр. Тутракан   да се допълни в раздел  III, т. 2: 

 „ Имоти, които Община Тутракан има намерение да предостави под наем чрез провеждане на публичен търг или публичен конкурс “ като следващ ред:
„Магазин за нехранителни стоки със ЗП от 254 кв. м., разположен на втори етаж в двуетажна масивна търговска сграда с РЗП – 535,00 кв. м., находяща се в обл. Силистра, общ. Тутракан, с. Белица, кв. 23, УПИ-IV-197 по плана на селото, одобрен със Заповед № 1318/26.02.1953г., ул. „ Десети Май“
Съгласно чл.14, ал.1 от Закона за общинската собственост, свободни нежилищни имоти - частна общинска собственост, които не са необходими за нуждите на органите на общината или на юридически лица на издръжка на общинския бюджет, могат да се отдават под наем на трети лица.






 

Във връзка с гореизложеното, ПРЕДЛАГАМ Общински съвет – гр. Тутракан да вземе следното 

                                                                                                                         Проект!                                                                                                                                     

Р  Е  Ш  Е  Н  И  Е :

На основание чл.21, ал.1, т.8 от ЗМСМА, чл.14, ал. 1, ал.3 и ал. 8 от ЗОС, във връзка с чл. 23, ал. 1 и ал. 2 от НРПУРОИ и съгласно раздел ІІІ от Тарифа за началния размер на месечните наемни цени на 1 кв.м., при предоставяне на общински помещения, терени и земи, Общински съвет гр. Тутракан :

            1.ДОПЪЛВА Годишна програма за управление и разпореждане с имотите общинска собственост в Община Тутракан за 2025 г., приета с Решение № 307 по Протокол № 30 от 09.05.2025 г. на Общински съвет – гр. Тутракан в раздел  III, т. 2 :  

„ Имоти, които Община Тутракан има намерение да предостави под наем чрез провеждане на публичен търг или публичен конкурс “  като следващ ред:
„Магазин за нехранителни стоки със ЗП от 254 кв. м., разположен на втори етаж в двуетажна масивна търговска сграда с РЗП – 535,00 кв. м., находяща се в обл. Силистра, общ. Тутракан, с. Белица, кв. 23, УПИ-IV-197 по плана на селото, одобрен със Заповед № 1318/26.02.1953г., ул. „ Десети Май“. 
2.ДАВА СЪГЛАСИЕ за отдаване под наем на магазин за нехранителни стоки със ЗП от 254 кв. м., разположен на втори етаж в двуетажна масивна търговска сграда с РЗП – 535,00 кв. м., находяща се в обл. Силистра, общ. Тутракан, с. Белица, кв. 23, УПИ-IV-197 по плана на селото, одобрен със Заповед № 1318/26.02.1953г., ул. „ Десети Май, за складова дейност за срок от 5 /пет/ години, при първоначална тръжна месечна наемна цена, съгласно „Тарифа за началния размер на месечните наеми и цени на 1 кв. м., при предоставяне на общински помещения, терени и земи”, Приложение №1 към чл.13 от НРПУРОИ в размер на 142,24 € /сто четиридесет и две евро и двадесет и четири евроцента/  без ДДС.
3.ОТДАВАНЕТО ПОД НАЕМ да се извърши чрез публичен търг с явно наддаване по реда на глава Четвърта от НРПУРОИ, приета с Решение №758 по Протокол № 54 от 28.03.2019 г., изм. и доп. с Решение № 63 по Протокол № 10 от 22.02.2024 г.

           4.ВЪЗЛАГА на Кмета на Общината да извърши всички необходими действия за правилното и законосъобразно провеждане на търга и сключване на договора.

Д-Р ДИМИТЪР СТЕФАНОВ
Кмет на Община Тутракан

       Приложения: 
1. Копие на Акт за частна общинска собственост № 2273/23.11.2017 год.
2. Копие на скица на имота № 395/19.08.2026 г.

